..............(sz.) napirend

Előterjesztve:

Pénzügyi és Vagyonnyilatkozatokat Ellenőrző Bizottsághoz, Költségvetési Bizottsághoz

**E L Ő T E R J E S Z T É S**

**A Képviselő-testület 2024. január 11-i rendkívüli ülésére**

**Tárgy:** Budapest Főváros II. Kerületi Önkormányzat Szervezeti és Működési Szabályzatának módosítása

**Készítette**: …………………………….

dr. Silye Tamás jegyzői igazgató

**Egyeztetve:** ……………………………

dr. Varga Előd Bendegúz alpolgármester

……………………………

Annus Béláné

gazdasági igazgató

**Látta:** …………………………….

dr. Szalai Tiborjegyző s.k.

A napirend tárgyalása zárt ülést nem igényel.

**Tisztelt Képviselő-testület!**

Jelen előterjesztésben Budapest Főváros II. Kerületi Önkormányzat Szervezeti és Működési Szabályzatának (továbbiakban: SzMSz) a költségvetési megalkotásának folyamata tekintetében teszünk módosítási javaslatokat, megszüntetve az eddig alkalmazott „kétfordulós” eljárást az alábbi indokokra tekintettel.

Az SzMSz megalkotásakor, 1992-ben és az azt követő években, évtizedekben még volt értelme lefolytatni „általános” vitát, mivel az Önkormányzatnak sokkal több feladat-, és hatásköre volt, ezért nem volt mindegy például, hogy egy adott költségvetés az iskolai nevelés feltételeinek bővítéséről/javításáról, vagy inkább az egészségügyi ellátórendszer korszerűsítéséről, esetleg a szociális terület feladatbővítéséről szóljon. Koncepciók ütköztetésének színtere volt a vitának ezen szakasza. Nagyjából egy évtizede, a feladatok jelentős csökkenésével (iskolák állami működtetésbe vétele, a Kormányhivatalok létrehozása, stb.) a koncepcionális vita helyett, egyre inkább a megmaradt feladatokra rendelkezésre álló pénz elosztásának megvitatása lépett, ami már a korábbi részletes vita tárgyköré tartozik. A költségvetés két szakaszban történő elfogadása elvesztette a jelentőségét, melyet az is alátámaszt, hogy már az I. fordulóra a kész rendelet-tervezetet küldjük meg a képviselőknek.

A feladatcsökkenés miatt már korábban szinte az összes kerületi önkormányzat is hasonlóan az eljárás egyszerűsítése mellett döntött.

A módosítási javaslatunkban az SzMSz 25. § (1) bekezdésében és a 67. § (3) bekezdése esetén technikai jellegű módosításra teszünk javaslatot, a költségvetés készítésének és jóváhagyásának menetét az SZMSZ 8. melléklete tartalmazza, így annak részletes átdolgozása történt meg. Itt kívánjuk megjegyezni, hogy tárgyi mellékletet legutóbb 2017-ben, a Hivatal szervezet átalakítása miatt került módosításra, mely szintén csak technikai jellegű módosítás volt.

Végezetül, a fenti módosításra tekintettel szükséges a képviselő-testület által létrehozott bizottságok feladat- és hatáskörét tartalmazó 11. melléklet Pénzügyi és Vagyonnyilatkozatokat Ellenőrző Bizottság (PVB) és a Költségvetési Bizottság (KB) feladat- és hatásköreinek módosítását is átvezetni.

Az SZMSZ módosítással érintett Bizottságok az önkormányzati rendelet módosítás tervezetét előzetesen véleményezték, melyet a képviselő-testületi ülésen a bizottsági elnökök ismertetnek.

Kérem a Tisztelt Képviselő-testületet az előterjesztés megtárgyalására és az alábbi módosító önkormányzati rendelet megalkotására.

A rendelet elfogadásához minősített többségű szavazati arány szükséges.

**Budapest, 2024. január 9.**

  **Örsi Gergely**

 Polgármester

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el: |
| (Az SZMSZ 25. § (1) bekezdése:*„(1) Az ülésvezető elnök minden napirendi pont felett külön nyit vitát. Nem nyithat vitát a tájékoztató jellegű napirendek esetében, illetve e rendeletben meghatározott egyéb esetekben. Összetett, elvi tisztázást, alapcélok és megoldások, cselekvési főirányok, prioritások meghatározását igénylő napirendi tárgy esetén (pl. SZMSZ, költségvetés, rendelettervezetek) az elnök döntése alapján két részből álló, általános és részletes vitát kell lefolytatni. Határozati javaslat csak az általános vita során, - a**részletes vitában csak részkérdésben - terjeszthető elő módosítási indítványként.”* | **1. §**Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 25. § (1) bekezdése helyébe a következő rendelkezés lép:*„(1) Az ülésvezető elnök minden napirendi pont felett külön nyit vitát. Nem nyithat vitát a tájékoztató jellegű napirendek esetében, illetve e rendeletben meghatározott egyéb esetekben. Összetett, elvi tisztázást, alapcélok és megoldások, cselekvési főirányok, prioritások meghatározását igénylő napirendi tárgy esetén az elnök döntése alapján két részből álló, általános és részletes vitát kell lefolytatni. Határozati javaslat csak az általános vita során, - a részletes vitában csak részkérdésben - terjeszthető elő módosítási indítványként.”* |
| (Az SZMSZ 67. § (3) bekezdése:)*„(3) A költségvetés megtárgyalása -összhangban a 25. § (1) bekezdésében foglaltakkal- két fordulóban történik. Az első fordulóban a gazdasági koncepció, valamint az ahhoz kapcsolódó költségvetési irányelvek kerülnek a Képviselő-testület elé. A második fordulóban a költségvetési törvény által előírt részletezésben a költségvetési rendelet tervezetének megtárgyalására kerül sor. A költségvetés készítésének és jóváhagyásának menetét az SZMSZ 8. sz. melléklete tartalmazza.”* | **2. §**Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 67. § (3) bekezdése helyébe a következő rendelkezés lép:*„(3) A költségvetés készítésének és jóváhagyásának menetét az SZMSZ 8. melléklete tartalmazza.”* |
|  | **3. §**Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 8. melléklete helyébe az 1. melléklet lép. |
|  | **4. §**Hatályát veszti az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet*a)* 11. melléklet 2.2.4. pontja,*b)* 11. melléklet 3.2.1. pontja. |
|  | **5. §**Ez a rendelet a kihirdetését követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2024. ( . .) önkormányzati rendelete**

**az önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 25. § (1) bekezdése helyébe a következő rendelkezés lép:

„(1) Az ülésvezető elnök minden napirendi pont felett külön nyit vitát. Nem nyithat vitát a tájékoztató jellegű napirendek esetében, illetve e rendeletben meghatározott egyéb esetekben. Összetett, elvi tisztázást, alapcélok és megoldások, cselekvési főirányok, prioritások meghatározását igénylő napirendi tárgy esetén az elnök döntése alapján két részből álló, általános és részletes vitát kell lefolytatni. Határozati javaslat csak az általános vita során, - a részletes vitában csak részkérdésben - terjeszthető elő módosítási indítványként.”

**2. §**

Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 67. § (3) bekezdése helyébe a következő rendelkezés lép:

„(3) A költségvetés készítésének és jóváhagyásának menetét az SZMSZ 8. melléklete tartalmazza.”

**3. §**

Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 8. melléklete helyébe az 1. melléklet lép.

**4. §**

Hatályát veszti az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet

*a)* 11. melléklet 2.2.4. pontja,

*b)* 11. melléklet 3.2.1. pontja.

**5. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

*1. melléklet a(z) /2024. ( . .) önkormányzati rendelethez*

„*8. melléklet*

**A költségvetés készítésének és jóváhagyásának menete**

1. A költségvetés készítésének menete:

1.1. A költségvetési rendelettervezetet az önállóan működő és gazdálkodó költségvetési szervek és az önállóan működő költségvetési szervek, valamint a Polgármesteri Hivatal érintett osztályai által elkészített javaslatok figyelembevételével kell elkészíteni.

1.2. A könyvvizsgáló által is véleményezett költségvetési rendelettervezetnek tartalmazni kell a forrásokat - fővárosi forrásmegosztással a kerületnek juttatott központi források, a megosztott fővárosi források, valamint a helyi működési és felhalmozási bevételek - és az ebből finanszírozható kiadásokra tervezett előirányzatok teljes körét.

1.3. A rendelettervezetet az előterjesztéssel együtt az azt tárgyaló ülés időpontját megelőző 10 naptári nappal korábban a Képviselő-testület elé kell terjeszteni.

1.4. A frakciók, bizottságok, egyéni képviselők módosító indítványokat javasolhatnak elfogadásra.

2. A költségvetési jóváhagyásának menete:

2.1. A módosító indítványok beadásának határideje a költségvetést tárgyaló ülés időpontját megelőző 4. munkanap 16.00 óra. Rendkívüli esetben a Képviselő-testület ettől eltérő döntést is hozhat.

2.2. A módosító indítványok a mindenkori, költségvetési kérdésekben illetékes Bizottság elé kerülnek.

2.3. Ha a mindenkori, költségvetési kérdésekben illetékes Bizottságtól a módosító indítványok nem kaptak meg az „igen” szavazatok legalább egyharmadát, akkor azokat nem kell döntésre előterjeszteni a Képviselő-testület elé.

2.4. A költségvetés vitájának megkezdése előtt, és a vita alatt a Polgármester írásban nyilatkozhat arról, hogy melyik módosító indítványokat fogadta be a költségvetési rendelet tervezetébe.

2.5. A rendelettervezet vitája során a könyvvizsgáló folyamatosan észrevételeket tehet.

3. A költségvetési rendelet megalkotása során az elfogadott rendelet módosítására vonatkozó határozatok végrehajtásáról nem kell külön beszámolni.”

Általános indokolás

Budapest Főváros II. Kerületi Önkormányzat Képviselő-testületének 13/1992. (VII. 1.) önkormányzati rendelete (a továbbiakban: SZMSZ), az önkormányzat Szervezeti és Működési Szabályzatáról tartalmazza az önkormányzat költségvetési rendeleteinek elkészítésére és jóváhagyására vonatkozó szabályokat. A költségvetési rendelet megalkotására két fordulóban kerül sor.

Az SZMSZ megalkotása idején és az azt követő két évtizedben az önkormányzati feladatok nagy számára tekintettel a költségvetési rendelet tárgyalásának első fordulójában általános jellegű döntések születtek és ekkor került meghatározásra, hogy koncepcionálisan hogyan kerüljenek elosztásra a források, míg a második fordulóban a részletes összegek meghatározása történt. Az elmúlt 10 évben azonban az önkormányzat feladat- és hatáskörének jelentős csökkenése kiüresítette a tárgyalás első fordulóját. Erre tekintettel indokolttá vált a költségvetési rendelet megalkotásának egy fordulóssá tétele.

A feladatcsökkenés miatt már szinte az összes kerületi önkormányzat is hasonlóan az eljárás egyszerűsítése mellett döntött korábban.

Részletes indokolás

**Az 1. §-hoz**

A költségvetési rendelettervezet tárgyalását kiveszi a két részből álló vitalefolytatás kötelezettsége alól.

**A 2. §-hoz**

Tartalmazza az új, egyfordulós költségvetési rendelet megalkotási szabályokat.

**A 3. §-hoz**

A költségvetési rendelet készítésének és jóváhagyásának menetét szabályozza.

**A 4. §-hoz**

A költségvetési koncepcióra vonatkozó rendelkezéseket helyezi hatályon kívül.

**Az 5. §-hoz**

Hatályba léptető és hatályon kívül helyező rendelkezéseket tartalmaz.